
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6Pc/35/2024 8824201728 18. 10. 2024 JUDr. Iveta Mihóková ECLI:SK:OSVT:2024:8824201728.2
Uznesenie Okresný súd Vranov nad Topľou v právnej veci navrhovateľky: A. B., nar. XX.XX.XXXX, bytom C. XXX/ XX, D. E. F., zastúpeného: Mgr. František Chochol, advokát, Kalinčiakova 10, Vranov nad Topľou, proti manželovi, ktorý je podľa návrhu povinný platiť výživné: G. B., nar. XX.XX.XXXX, bytom H. XXXX/X, D. E. F., o určenie manželského výživného, takto rozhodol: I. Konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Navrhovateľka sa podaným návrhom domáhala vydania rozhodnutia, ktorým by súd zaviazal manžela platením manželského výživného. 2. Pred začatím pojednávania vzala navrhovateľka svoj návrh o určenie manželského výživného v celom rozsahu späť z dôvodu, že manžel mal vážny úraz hlavy, ktorý má za následok, že jeho príjem nebude dostatočný na prípadné plnenie manželského výživného. 3. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Nakoľko navrhovateľka vzal svoj návrh o určenie manželského výživného v celom rozsahu späť, súd s poukazom na vyššie uvedené zákonné ustanovenia, konanie zastavil. 5. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu. V zmysle § 363 Civilného sporového poriadku, v odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8824201728.2 (dáta aktuálne k 3. 11. 2026). Záväzné je znenie zverejnené súdom.




